EkBass/fiwiki-20250220-pages-articles huggingface dataset:
Walworth

Walworth on Lontoon kaupunginosa Southwarkin kaupunkipiirissä. Se sijaitsee Walworth Roadin ympärillä. Walworthissa oli vuonna 2006 arviolta 40 393 asukasta. Valkoihoiset ovat enemmistönä, mutta suurin vähemmistöryhmä, mustaihoiset afrikkalaiset muodostavat väestöstä noin 22 prosenttia. == Lähteet == == Aiheesta muualla == Luokka:Lontoon kaupunginosat Luokka:Southwark
Mallory Burdette

Mallory Burdette (s. 28. tammikuuta 1991 Macon) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 68 kesäkuussa 2013. Hän opiskelee psykologiaa Stanfordin yliopistossa. Vuonna 2008 Burdette pääsi loppuotteluun Yhdysvaltain avointen tyttöjen nelinpelissä yhdessä Sloane Stephensin kanssa. Heinäkuussa 2012 Burdette pelasi Stanfordin WTA-turnauksen pääsarjassa voittaen turnauksen ensimmäisellä kierroksella Anne Keothavongin. Toisella kierroksella hän hävisi Marion Bartolille. Yhdysvaltain avoimiin villillä kortilla pääsyt Burdette selviytyi kolmannelle kierrokselle voitettuaan Lucie Hradeckán. Hän pelasi turnauksessa amatöörinä, eikä ottanut vastaan turnauksesta saatavia palkintorahoja. == Lähteet == == Aiheesta muualla == * Mallory Burdette profiili WTA:n kotisivuilla * Mallory Burdette profiili ITF:n kotisivuilla Luokka:Yhdysvaltalaiset tennispelaajat Luokka:Vuonna 1991 syntyneet Luokka:Elävät henkilöt
REDUCE

REDUCE on yleiskäyttöinen symbolisen laskennan ohjelmisto, joka on alun perin kirjoitettu fysiikan sovellutuksia varten. Ohjelmiston kehityksen käynnisti Anthony C. Hearn 1960-luvulla. Myöhemmin ohjelmiston kehitystä ovat jatkaneet Hearnin johdolla lukuisat tutkijat eri puolilla maailmaa. REDUCE on kirjoitettu kokonaan omalla LISP-ohjelmointikielellään, jota kutsutaan nimellä Standard LISP. REDUCEn ALGOL-tyyppistä syntaksia kutsutaan nimellä RLISP. RLISP muodostaa siis REDUCEn käyttäjätason ohjelmointikielen. REDUCEn Portable Standard LISPiin tai Codemist Standard LISPiin perustuvia implementaatioita on saatavilla useimpiin Unix-, Linux-, Microsoft Windows- ja Apple Macintosh- käyttöjärjestelmäversioihin. REDUCEn lähdekoodi vapautettiin joulukuussa 2008 avoimen lähdekoodin lisenssin alaisuuteen. Se on nykyisin ilmaiseksi saatavilla modifioidulla BSD-lisenssillä SourceForgessa. ==Ohjelmiston ominaisuudet== * laskut polynomeilla ja rationaalifunktioilla * sijoitukset ja hahmontunnistukset lausekkeilla * automaattinen ja käyttäjän kontrolloima lausekkeiden sievennys * laskut symbolisilla matriiseilla * mielivaltaisen tarkkuuden kokonaisluku- ja liukulukuaritmetiikka * uusien funktioiden määrittelymahdollisuus * analyyttinen derivointi ja integrointi * polynomien tekijöihinjako * algebrallisten yhtälöiden monipuolinen ratkaiseminen * lausekkeiden tulostaminen lukuisissa eri formaateissa * optimoidun koodin tulostaminen numeerista laskentaa suorittavia ohjelmia varten * laaja valikoima valmiiksi ohjelmoituja erikoisfunktioita * laskut Diracin matriiseilla korkean energian fysiikassa ==Aiheesta muualla== * Reduce SourceForge projektisivu. * Reducen webbisaitti SourceForgessa. * Reduce wiki SourceForgessa. * Anthony C. Hearnin Reduce-webbisivut. * Anthony C. Hearn, Reduce User's Manual Version 3.8, February 2004. manuaali HTML-formaatissa. * Anthony C. Hearn, "Reduce: The First Forty Years", kutsuttu esitelmä konferenssissa "the A3L Conference in Honor of the 60th Birthday of Volker Weispfenning", Toukokuu 2005. Luokka:Matematiikkaohjelmistot
Kaakonsauramo

Kaakonsauramo (Anthemis ruthenica) on yksivuotinen, Keski- ja Kaakkois- Euroopasta kotoisin oleva mykerökukkainen ruohokasvi. == Ulkonäkö ja koko == Yksivuotinen kaakonsauramo kasvaa noin 20–50 cm korkeaksi. Kasvi on kauttaaltaan tiheä- ja pitkäkarvainen ja tyvestä lähtien haarova. Lehdet ovat varressa kierteisesti. Lehtilapa on kapealiuskainen ja tavallisesti kaksi kertaa pariliuskainen. Liuskat ovat kapeita ja otakärkisiä. Isohkot kukkamykeröt ovat yksittäin haarojen kärjessä ja ne ovat pitkäperäisiä ja noin 2–4 cm leveitä. Mykerön kehto on puolipallomainen. Useammassa rivissä olevat kehtosuomut ovat kapeita, kalvolaitaisia, pyöreäkärkisiä ja karvaisia. Ulommat kehtosuomut ovat suippoja. Kekomainen mykeröpohjus on kokonaan suomuinen. Pohjussuomut ovat suikeita, jyrkästi kapenevia ja kärkiosaltaan hampaisia. Valkoisten, emikukkia olevien laitakukkien kielen leveys on tavallisesti 3–7,5 mm. Keltaiset kehräkukat ovat kaksineuvoisia ja torvimaisia. Suomessa kaakonsauramo kukkii kesä-lokakuussa. Pähkylä on liereä ja siinä on tavallisesti neljä kyhmyistä harjua. Pähkylä on vailla pappusta.Retkeilykasvio 1998, s. 422.Suuri Pohjolan kasvio 2005, s. 611. Kaakonsauramo muistuttaa ulkonäöltään suuresti peltosauramoa (Anthemis arvensis), mutta laji on jälkimmäistä pidempi- ja tiheäkarvaisempi ja sen lehtien liuskat usein leveämpiä. Kaakonsauramon mykerön ulommat kehtosuomut ovat suippoja, pohjussuomut leveämpiä ja niiden kärjet hampaallisia. == Levinneisyys == Kaakonsauramo on alun perin kotoisin Euroopan keski- ja kaakkoisosista. Suomessa se on harvinainen uustulokas. Lajia on tavattu satunnaisesti eri puolilta maata Lappia myöten, mutta lajista tehdyt havainnot ovat pääasiassa 1900-luvun alkupuolelta.Lampinen, R., & Lahti, T. 2013: Kasviatlas 2012: Kaakonsauramon (Anthemis ruthenica) levinneisyys Suomessa. Helsingin Yliopisto, Luonnontieteellinen keskusmuseo, Helsinki. Viitattu 2.7.2013. Harvoja uudempia havaintoja kaakonsauramosta on esimerkiksi Oulusta vuodelta 2004.Oulun kasvit 2005, s. 450. == Elinympäristö == Suomessa kaakonsauramoa on tavattu ratapihoilla, kaatopaikoilla, tienvarsilla, satamissa ja joutomailla. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos. Luonnontieteellisen keskusmuseon kasvimuseo. Helsinki. * * Oulun kasvit. Piimäperältä Pilpasuolle. Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Helsinki 2005. === Viitteet === == Aiheesta muualla == * Kasviatlas 2022: Kaakonsauramon (Anthemis ruthenica) levinneisyys Suomessa. Luokka:Sauramot
Haisusauramo

Haisusauramo (Anthemis cotula) on yksivuotinen, pahalta haiseva mykerökukkainen ruohokasvi. Laji on kotoisin Euroopasta, mutta levinnyt ihmisen mukana laajalti myös muille mantereille. == Ulkonäkö ja koko == Haisusauramo kasvaa yleensä 20–50 cm korkeaksi. Koko kasvi on tavallisesti harvakarvainen sekä huiskilomaisesti runsashaarainen. Lehdet ovat varressa kierteisesti. Lehtilapa on kapealiuskainen ja tavallisesti kaksi kertaa pariliuskainen. Liuskat ovat kapeita ja otakärkisiä. Kukkamykeröt ovat yksittäin haarojen kärjissä ja ne ovat pitkäperäisiä ja isohkoja. Mykerön kehto on puolipallomainen. Useammassa rivissä olevat kehtosuomut ovat kapeita, kalvolaitaisia, pyöreäkärkisiä ja karvaisia. Kekomaisen mykeröpohjuksen reuna on suomuton, mutta keskeltä se on äimäsuomuinen. Valkoiset laitakukat ovat pitkä- ja leveäkielisiä. Kukat ovat neuvottomia, eli niistä puuttuvat sekä emit että heteet. Keltaiset kehräkukat ovat kaksineuvoisia ja torvimaisia. Suomessa haisusauramo kukkii heinä-lokakuussa. Pähkylä on liereä, 8–11-harjuinen, harjut ovat kyhmyisiä. Pähkylä on vailla pappusta.Retkeilykasvio 1998, s. 422. Haisusauramo muistuttaa suuresti toista sauramolajia, peltosauramoa (Anthemis arvensis). Se on kuitenkin tätä usein selvästi vähemmän karvainen ja sen lehtien liuskat ovat kapeampia. Haisusauramolla mykerön kehtosuomut ovat myös peltosauramoa suipompia. == Levinneisyys == Haisusauramo on levinnyt lähes koko Eurooppaan. Norjassa, Ruotsissa, Suomessa, Baltian maissa sekä Pohjois-Venäjällä laji on satunnainen, muualla mantereella se on laajalle levinnyt. Islannista laji puuttuu. Aasian puolella lajia tavataan satunnaisesti lähinnä Turkissa ja Lähi-idässä. Haisusauramo on levinnyt ihmisen mukana laajalle Pohjois-Amerikan itä- ja keskiosissa sekä länsirannikolla. Lajia tavataan tulokkaana myös paikoitellen Etelä-Amerikassa, Afrikassa sekä Oseaniassa. Suomessa haisusauramo on tulokaslaji. Sitä on tavattu satunnaisesti koko maasta Keski- Lappia myöten, mutta suurin osa Suomen havainnoista on 1900-luvun loppupuolelta tai vanhempia.Lampinen, R., & Lahti, T. 2013: Kasviatlas 2012: Haisusauramon levinneisyys Suomessa. Helsingin Yliopisto, Luonnontieteellinen keskusmuseo, Helsinki. Viitattu 1.7.2013. == Elinympäristö == Haisusauramo on kulttuurin seuralaislaji, jota tavataan muun muassa puutarhoissa, nurmikoilla, joutomailla, satamissa, kaatopaikoilla, ratapihoilla ja tienvarsilla. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. * === Viitteet === == Aiheesta muualla == * Suomen Lajitietokeskus: Haisusauramo (Anthemis cotula) * Kasviatlas 2021: Haisusauramon (Anthemis cotula) levinneisyys Suomessa * ITIS: Anthemis cotula * United States Department of Agriculture (USDA): Anthemis cotula * Flora of China: Anthemis cotula Luokka:Sauramot
Paola Suárez

Paola Lorena Suárez (s. 23. kesäkuuta 1976 Pergamino) on argentiinalainen tennispelaaja. Parhaimmillaan hän on ollut kaksinpelissä WTA-listan sijalla yhdeksän kesäkuussa 2004 ja nelinpelissä hän oli maailmanlistan ykkösenä syyskuussa 2002. Hän on voittanut urallaan neljä WTA-turnausta kaksinpelissä ja 44 turnausta nelinpelissä. Grand Slam -turnauksissa hän on kaksinpelissä päässyt parhaimmillaan välieriin Ranskan avoimissa 2004 ja nelinpelissä hän on saavuttanut kahdeksan Grand Slam -turnausvoittoa. Hän on yksi menestyneimmistä nelinpelipelaajista naisissa. Vuoden 2004 olympialaisissa Ateenassa Suárez saavutti pronssia nelinpelissä Patricia Tarabinin kanssa.. Vuonna 2012 Suárez saavutti uransa 500:n voittonsa nelinpelissä. Suárez lopetti uransa vuonna 2007, mutta palasi tenniskentille jälleen vuonna 2012 tavoitteenaan menestys Lontoon olympialaisissa, jossa hän pelasi nelinpeliä Gisela Dulkon kanssa. == Lähteet == == Aiheesta muualla == * Paola Suárez profiili WTA:n kotisivuilla * Paola Suárez profiili ITF:n kotisivuilla Luokka:Argentiinalaiset tennispelaajat Luokka:Vuonna 1976 syntyneet Luokka:Elävät henkilöt Luokka:Argentiinalaiset olympiamitalistit
Nuria Llagostera Vives

Nuria Llagostera Vives (s. 16. toukokuuta 1980 Mallorca) on espanjalainen tennispelaaja. Parhaimmillaan hän on ollut kaksinpelissä WTA-listan sijalla 35 kesäkuussa 2005 ja nelinpelissä viidentenä marraskuussa 2009. Hän on voittanut urallaan kaksi WTA-turnausta kaksinpelissä ja 16 turnausta nelinpelissä. Grand Slam -turnauksissa hän on kaksinpelissä päässyt parhaimmillaan neljännelle kierrokselle Ranskan avoimissa 2005. == Lähteet == == Aiheesta muualla == * Nuria Llagostera Vivesin kotisivut * Nuria Llagostera Vives profiili WTA:n kotisivuilla * Nuria Llagostera Vives profiili ITF:n kotisivuilla Luokka:Espanjalaiset tennispelaajat Luokka:Vuonna 1980 syntyneet Luokka:Elävät henkilöt
Estrella Cabeza Candela

Estrella Cabeza Candela (s. 20. helmikuuta 1987 Sevilla) on espanjalainen tennispelaaja. Parhaimmillaan hän on ollut kaksinpelissä WTA-listan sijalla 95 toukokuussa 2013. Hän on voittanut urallaan kahdeksan ITF-turnausta kaksinpelissä. Cabeza Candela pelasi WTA-turnauksen pääsarjassa ensimmäisen kerran vuonna 2007. Vuonna 2011 hän pääsi kaksi kertaa WTA-turnauksessa puolivälieriin. == Lähteet == == Aiheesta muualla == * Estrella Cabeza Candela profiili WTA:n kotisivuilla * Estrella Cabeza Candela profiili ITF:n kotisivuilla Luokka:Espanjalaiset tennispelaajat Luokka:Vuonna 1987 syntyneet Luokka:Elävät henkilöt
Smethwick

Smethwick on kaupunki Länsi-Midlandsin metropolikreivikunnassa, Englannissa. Sen asukasluku oli vuoden 2001 väestönlaskennassa 48 180. == Historia == Smethwick oli alkujaan anglosaksien paikkakunta, joka oli pitkään pieni maatalousvoitteinen kylä. Asukkaat ovat myös työstäneet metalleja ainakin 1500-luvulta, jolloin monilla maatiloilla oli myös paja. Birminghamista Black Countryyn 1768–1769 rakennettu kanava kulki Smethwickin pohjoisosien halki. Se houkutteli alueelle lisää teollisuutta, ja esimerkiksi Matthew Boulton ja James Watt perustivat kaupunkiin 1796 Sohon valimon. Lasiteollisuus oli myös tärkeä haara, ja Chance Brothers oli muun muassa vastuussa Kristallipalatsin lasittamisesta. Smethwickistä tuli 1899 itsenäinen kuntansa ja 1907 sen hallinto erotettiin kreivikunnasta itsenäiseksi. Suurin osa kaupungin historiallisista teollisuusyrityksistä lopetti 1950–1970-luvuilla, jolloin vanhoja tehdasalueita modernisoitiin ja asuntoja, kauppoja sekä teitä kunnostettiin. Smethwick menetti itsenäisyytensä 1966, jolloin se liitettiin Warleyyn, joka puolestaan liitettiin 1974 Sandwelliin. == Lähteet == == Aiheesta muualla == Luokka:Asutut paikat Länsi-Midlandsissa Luokka:Englannin kaupungit
Ilmavoimien viestikilta

Ilmavoimien viestikilta ry on ilmavoimien viesti- ja tutka-alan perinteiden säilyttämiseen ja alalla palvelleiden yhteishengen nostamiseen tarkoitettu suomalainen maanpuolustusyhdistys, joka on perustettu vuonna 1965. Kilta on nykyisellään laajentunut ilmavoimien ja siviili-ilmailun viesti- ja johtamisjärjestelmätoiminnasta kiinnostuneiden yhdistykseksi. Killan aikaisempi nimi oli vuoteen 1995 Ilmavoimien viesti- ja tutkakilta ry, mutta se vaihtoi nimensä ilmavoimien viestitoimialan laajentumisen myötä. Kilta kuuluu osana Maanpuolustuskiltojen liittoon joukko-osastokohtaisten ilmavoimien kiltojen kanssa. Se järjestää jäsenilleen tapahtumia, matkoja ja esitelmätilaisuuksia. Puheenjohtajina ovat toimineet: *Kaarle Nordenstreng 1965-1967 *Paavo Tuomi 1968-1969 *everstiluutnantti evp. Perttu Peitsara 1970-1971 *Jukka Kivi 1972 *Erik Schalin 1973-1974 *Kauko Allonen 1975-1989 *Seppo Penttinen 1990- *Mikko Uola 1995-1996 *eversti evp. Kalevi Kiesi 1997-1998 *Matti Antikainen 1999-2000 *Valto Ottavainen 2001- *Pekka Yrjölä 2007- *insinöörieversti evp. Risto Laukkanen 2012- Kilta on julkaissut Ilmaviesti-nimistä lehteä ja osallistuu Pilven Veikko -lehden julkaisemiseen. Se on harjoittanut julkaisutoimintaa julkaisemalla mm. Ilmavoimien Viestikoulun ja Luonetjärven varuskunnan historiikit sekä Ilmavoimien viestialan 50-vuotisjuhlajulkaisu 1992 ja Ilmapuolustuksen viestihistoria 1918–2012 -teos 2012 (Martti Lehto, Vihti 2012, ISBN 978-952-93-1060-9). Killan käytössä on oma lippu, standaari, kiltalevyke ja rintamerkki. Kilta on pystyttänyt muistolaatan perinnejoukko-osaston IlmavVK:n entisille sijoituspaikkakunnille ja ensimmäisen ilmavalvontatutkan sodanaikaiselle sijoituspaikalle Helsinkiin. ==Aiheesta muualla== *Viestikillan verkkosivut Luokka:Maanpuolustuskillat
Lourdes Domínguez Lino

Lourdes Domínguez Lino (s. 31. maaliskuuta 1981 Pontevedra) on espanjalainen tennispelaaja. Parhaimmillaan hän on ollut kaksinpelissä WTA-listan sijalla 40 syyskuussa 2006 ja nelinpelissä sijalla 45 maaliskuussa 2006. Hän on voittanut urallaan kaksi WTA-turnausta kaksinpelissä ja kuusi turnausta nelinpelissä. Domínguez Lino voitti junioriurallaan Ranskan avointen tyttöjen kaksinpelin vuonna 1999. Vuonna 2002 Domínguez Lino sai kolmen kuukauden kilpailukiellon jäätyään kiinni kokaiinin käytöstä. == Lähteet == == Aiheesta muualla == * * Luokka:Espanjalaiset tennispelaajat Luokka:Vuonna 1981 syntyneet Luokka:Elävät henkilöt Luokka:Dopingrikkomuksesta tuomitut espanjalaiset Luokka:Dopingrikkomuksesta tuomitut tennispelaajat
Erika Sema

Erika Sema (; s. 24. marraskuuta 1988 Tokio) on japanilainen tennispelaaja. Parhaimmillaan hän on ollut kaksinpelissä WTA-listan sijalla 114 lokakuussa 2011. Hän on voittanut urallaan yhdeksän ITF-turnausta kaksinpelissä. Myös hänen siskonsa, Yurika Sema, on tennispelaaja. WTA-turnauksen pääsarjassa Sema pelasi ensimmäisen kerran vuonna 2011 päästen parhaimmillaan toiselle kierrokselle Osakassa voitettuaan Mandy Minellan. == Lähteet == == Aiheesta muualla == * * Luokka:Japanilaiset tennispelaajat Luokka:Vuonna 1988 syntyneet Luokka:Elävät henkilöt
Maria Elena Camerin

Maria Elena Camerin (s. 21. maaliskuuta 1982 Motta de Livenza) on italialainen tennispelaaja. Parhaimmillaan hän on ollut kaksinpelissä WTA-listan sijalla 41 lokakuussa 2004 ja nelinpelissä sijalla 33 heinäkuussa 2006. Hän on voittanut urallaan kolme WTA-turnausta nelinpelissä. Ateenan olympialaisissa 2004 Camerin hävisi toisella kierroksella Amélie Mauresmolle. == Lähteet == == Aiheesta muualla == * * Luokka:Italialaiset tennispelaajat Luokka:Vuonna 1982 syntyneet Luokka:Elävät henkilöt
Nastassja Burnett

Nastassja Burnett (s. 20. helmikuuta 1992 Rooma) on italialainen uransa lopettanut tennispelaaja. Parhaimmillaan hän oli kaksinpelissä WTA-listan sijalla 121 maaliskuussa 2014. Hän voitti urallaan neljä ITF-turnausta kaksinpelissä. Nelinpelissä hänen korkein oli sijoituksensa oli 380. syksyllä 2011. Burnett pelasi Grand Slam- turnauksen pääsarjassa ensimmäisen kerran Yhdysvaltain avoimissa 2012, jossa hän hävisi ensimmäisen kierroksen ottelunsa. == Lähteet == == Aiheesta muualla == * * Luokka:Italialaiset tennispelaajat Luokka:Vuonna 1992 syntyneet Luokka:Elävät henkilöt
Martainville-Épreville

Martainville-Épreville on kunta Seine-Maritimen departementissa Ylä-Normandian hallintoalueella Ranskassa. Paikkakunnan suurin nähtävyys on 1400-luvulla rakennettu linna, Château de Martainville. Linnassa sijaitsee museo, Musée des Traditions et Arts Normands, jossa on näytteillä 400 vuoden ajalta kerättyjä vanhoja kalusteita ja astioita Pays de Cauxin alueelta, sekä Rouenin sinivalkoista keramiikkaa. == Lähteet == Luokka:Seine-Maritimen kunnat
E. L. James

Erika Leonard, kirjailijanimi E. L. James (s. 1963),, on brittiläinen kirjailija, joka on kirjoittanut bestselleriksi nousseen eroottisen romaanisarjan Fifty Shades of Grey. Leonard on työskennellyt aiemmin televisioalalla. Hän asuu Lontoossa miehensä Niall Leonardin kanssa. Heillä on kaksi poikaa. James oli vuonna 2012 Time-lehden maailman sadan vaikutusvaltaisimman henkilön luettelossa.The 100 Most Influential People in the World Time. Viitattu 15.7.2012. == Teokset == *1. Fifty Shades of Grey (2011) - suom. *2. Fifty Shades Darker (2012) - suom. *3. Fifty Shades Freed (2012) - suom. * Grey (Grey), suom. Riie Heikkilä ja Anuirmeli Sallamo-Lavi. Otava, 2015 (Huomautus: Kannessa myös: Fifty shades of Grey Christian Greyn kertomana.) ISBN 978-951-1-29170-1 * Satutettu: fifty shades darker Christianin kertomana (Darker, fifty shades darker as told by Christian), suom. Johanna Rossi. Otava, 2018 (Huomautus: Trilogian toinen osa kerrottuna Christianin näkökulmasta.) Osa sähköpostiviesteistä ja repliikeistä on teoksesta Fifty shades: satutettu (2012, suomentanut Riie Heikkilä). ISBN 978-951-1-32495-9 * Mister (The Mister), suom. Antti Saarilahti. Otava, 2019 ISBN 978-951-1-34820-7 == Lähteet == == Aiheesta muualla == * Kirjailijan kotisivut * 29.05.2012 Otava julkaisee E. L. Jamesin kuuman 50 Shades -menestystrilogian Otava. Luokka:Englantilaiset kirjailijat Luokka:Vuonna 1963 syntyneet Luokka:Elävät henkilöt
Sacha Jones

Sacha Jones (s. 8. marraskuuta 1990 Auckland, Uusi-Seelanti) on australialainen tennispelaaja. Parhaimmillaan hän on ollut kaksinpelissä WTA- listan sijalla 150 lokakuussa 2012. Hän on voittanut urallaan kymmenen ITF- turnausta kaksinpelissä. Vuodesta 2012 lähtien Jones on edustanut Australiaa. Aiemmin hän edusti Uutta-Seelantia. == Lähteet == == Aiheesta muualla == * Sacha Jones profiili WTA:n kotisivuilla * Sacha Jones profiili ITF:n kotisivuilla Luokka:Australialaiset tennispelaajat Luokka:Uusiseelantilaiset tennispelaajat Luokka:Vuonna 1990 syntyneet Luokka:Elävät henkilöt
Dia Evtimova

Dia Evtimova (s. 30. huhtikuuta 1987 Sofia) on bulgarialainen tennispelaaja. Parhaimmillaan hän on ollut kaksinpelissä WTA-listan sijalla 145 lokakuussa 2011. Hän on voittanut urallaan kuusi ITF-turnausta kaksinpelissä. Evtimova pelasi WTA-turnauksen pääsarjassa ensimmäisen kerran vuonna 2010. Vuonna 2011 hän pääsi puolivälieriin Bad Gasteinin turnauksessa. == Lähteet == == Aiheesta muualla == * Dia Evtimova profiili WTA:n kotisivuilla * Dia Evtimova profiili ITF:n kotisivuilla Luokka:Bulgarialaiset tennispelaajat Luokka:Vuonna 1987 syntyneet Luokka:Elävät henkilöt
Charlie näytännössä

Charlie näytännössä (A Night in the Show) on Charlie Chaplinin ohjaama vuoden 1915 lyhytelokuva. Charlie näytännössä perustui Chaplinin sketsiin ”Mumming Birds”, jota hän esitti Fred Karnon varieteeryhmässä. Karno piti yleensä tarkkaa huolta omistuksistaan, mutta ilmeisesti ”Mumming Birds” -sketsistä ei ollut tehty minkäänlaista esitysoikeuksia koskevaa sopimusta. Chaplin lisäsi alkuperäiseen sketsiin myös hieman uutta materiaalia.Robinson, s. 181–182. Charlie näytännössä oli myös ensimmäinen elokuva, jossa Chaplin näytteli tuplaroolissa.Okuda & Maska, s. 137. == Lähteet == * * === Viitteet === Luokka:Vuoden 1915 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Hyvä terroristi

Hyvä terroristi () on Doris Lessingin romaani vuodelta 1985. Siinä Lessing tarkastelee vasemmistolaista militanttia tyyliä ja idealismin ja terrorismin välistä pientä eroa ironisin silmin. Päähenkilö Alice pitää itseään sitoutuneena vallankumouksellisena. Hän tuntee vastarinna menetelmät mutta ei ymmärrä poliittisia ideologioita, ja muuttaessaan taloaan oikeaksi kommuuniksi saa asuintovereikseen ja holhottavikseen tovereita, jotka ottavat hänet äitihahmokseen. Kirjan kieltä ja kerrontaa on kehuttu, mutta sen maailmankuva on lohduton. Teos pääsi Booker-palkinto-ehdokkaiden joukkoon ja sai W.H. Smith -kirjallisuuspalkinnon sekä italialaisen Mondello-palkinnon.The Good Terrorist Doris Lessing Org == Teostiedot == Alkuteos: The Good Terrorist, 1985. Jonathan Cape Ltd, ISBN 0-224-02323-3 Suomennos Hyvä terroristi suom. Elina Hytönen, 1987. Otava, ISBN 9511085255 == Lähteet == Luokka:Englantilaiset romaanit Luokka:Vuoden 1985 kirjat
Taulumäki

Taulumäki on Jyväskylän 12. kaupunginosa. Taulumäen pohjoisosan muodostaa kannas Tuomiojärven ja Palokkajärven välissä. Tuomiojärven rannassa oli aiemmin Tuomiojärven leirintäalue, joka kaavoitettiin vuonna 2013 Kivelänrannan asuinalueeksi. Kivelänrannan kerrostalot rakennettiin vuotten 2016 ja 2019 välisenä aikana.Jyväskylän karttapalvelu: Kaavat, kiinteistöt ja metsät > Rakennustiedot Eteläinen Taulumäki on pienkerrostalo- ja omakotitalovaltaista asuinaluetta Nelostien ja Nisulan välissä. Taulumäen nähtävyyksiä ovat Taulumäen kirkko (vuodesta 2009 Jyväskylän seurakunnan, aiemmin Jyväskylän maaseurakunnan pääkirkko) sekä kolme vanhaa puutaloa Rajakadun varrella.Jyväskylän kävelykierrokset: Taulumäen reitti Myös Jyväskylän vanhoillislestadiolaisten rauhanyhdistys sijaitsee Taulumäellä. Taulumäen tuntumassa Harjun kaupunginosan puolella sijaitsi myös entisen Jyväskylän maalaiskunnan kunnantalo. == Kuvia == Tiedosto:Jyväskylä - Saarijärventie 10 A.jpg|1970-luvulla rakennettu rivitalo Saarijärventiellä. Tiedosto:Taulumäki Church in Jyväskylä 2361.jpg|Taulumäen kirkko. Tiedosto:Taulumäki apartment house.jpg|Kerrostalo Taulumäellä. == Lähteet == ==Aiheesta muualla== *
Kaksikymmentä minuuttia rakkautta

Kaksikymmentä minuuttia rakkautta (Twenty Minutes of Love) on yhdysvaltalainen lyhyt mykkäelokuva, jota pidetään ensimmäisenä Charlie Chaplinin ohjaamana ja käsikirjoittamana elokuvana. Kun Charlie Chaplin sai rukkaset -elokuvan valmistusvaiheessa Chaplin ilmoitti tuottaja Marc Sennettille olevansa valmis ohjaamaan jatkossa omat elokuvansa. Sennett suostui ehdotukseen, kun Chaplin lupasi kiinnittää 1 500 dollarin takuusumman, jonka hän olisi maksanut, jos hänen elokuvastaan tulisi esityskelvoton. Chaplinin ensimmäisestä ohjaustyöstä ei ole kuitenkaan aivan varmuutta. Hän kirjoitti itse omaelämäkerrassaan 1964, että se olisi ollut Charlie sateessa. Kuitenkin vuodelta 1914 säilyneessä dokumentissä Chaplin esittelee myös ennen elokuvaa Charlie sateessa julkaistun elokuvan Kaksikymmentä minuuttia rakkautta omakseen.Robinson, s. 152–153. Chaplin on elokuvassa kulkuri, joka varastaa puistossa taskuvarkaalta kellon. Kulkuri antaa kellon taskuvarkaan tyttöystävälle, johon haluaa tehdä vaikutuksen. Kulkuri joutuu tämän takia yhteenottoihin kellon todellisen omistajan taskuvarkaan ja lain kanssa.Okuda & Maska, s. 36. == Lähteet == * * === Viitteet === == Aiheesta muualla == * Luokka:Vuoden 1914 yhdysvaltalaiset elokuvat Luokka:Yhdysvaltalaiset mykkäelokuvat Luokka: Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Paulliinihappo

Paulliinihappo on omega-7-rasvahappo, jota esiintyy mm guaranassa ja maapähkinässä (Arachis hypogaea). Yhdiste muistuttaa kaavaltaan eikoseenihappoa. == Lähteet == == Aiheesta muualla == * Paullinic acid * Human Metabolome Database (HMDB): Paullinic acid * Dr. Duke's Phytochemical and Ethnobotanical Databases: 13-Eicosenoic-acid * Food Component Database (FooDB): Paullinic acid Luokka:Rasvahapot
Tennis kesäolympialaisissa 2012 – miesten kaksinpeli

Miesten tenniksen kaksinpelit kesäolympialaisissa 2012 pelattiin 28. heinäkuuta – 5. elokuuta 2012 välisenä aikana. Ottelut pelattiin All England Lawn Tennis and Croquet Clubilla, Wimbledonissa, Lontoossa. Kilpailun järjestämisestä vastasivat Kansainvälinen Olympiakomitea (KOK) sekä International Tennis Federation (ITF), ja se oli osa miesten ATP-kiertuetta. Rafael Nadal oli hallitseva mestari voitettuaan kultaa Pekingissä 2008. Hän ei kuitenkaan ollut puolustamassa sitä Lontoossa jäätyään tyystin pois Espanjan kisajoukkueesta. Nadalin piti olla Espanjan lipunkantajana avajaisissa. Turnauksen toisella kierroksella nähtiin kaikkien aikojen pisin kolmieräinen tennisottelu olympialaisissa, kun Ranskan Jo-Wilfried Tsonga ja Kanadan Milos Raonic pelasivat kolme tuntia ja 57 minuuttia. Viimeinen, kolmas erä, joka päättyi Tsongan voittoon lukemin 6–3, 3–6, 25–23, kesti 180 minuuttia. Välierässä nähtiin vieläkin pidempi ottelu, kun Sveitsin Roger Federer voitti Argentiinan Juan Martín del Potron neljä tuntia ja 25 minuuttia kestäneessä ottelussa luvuin 3–6, 7–6, 19–17. Se on kaikkien aikojen pisin kolmieräinen ottelu ammattilaistenniksessä. Mestaruuden voitti brittiläinen Andy Murray, joka voitti loppuottelussa Roger Federerin. == Ohjelma == Heinäkuu Heinäkuu Heinäkuu Heinäkuu Elokuu Elokuu Elokuu Elokuu Elokuu 28\. 29. 30. 31. 1. 2. 3. 4. 5. 11.30 11.30 11.30 11.30 11.30 11.30 12.00 12.00 Ensimmäinen kierros Toinen kierros Kolmas kierros Puolivälierät Välierät Pronssiottelu Loppuottelu == Sijoitetut == 1. Roger Federer (loppuottelu) 2. Novak Đoković (välierät) 3. Andy Murray (olympiavoittaja) 4. David Ferrer (3. kierros) 5. Jo-Wilfried Tsonga (puolivälierät) 6. Tomáš Berdych (1. kierros) 7. Janko Tipsarević (3. kierros) 8. Juan Martín del Potro (välierät) 9. Juan Mónaco (2. kierros) 10. John Isner (puolivälierät) 11. Nicolás Almagro (puolivälierät) 12. Gilles Simon (3. kierros) 13. Marin Čilić (2. kierros) 14. Fernando Verdasco (1. kierros) 15. Kei Nishikori (puolivälierät) 16. Richard Gasquet (2. kierros) == Kaavio == ===Avain=== * TRI = Tripartite-paikka * ITF = ITF-paikka * Alt = Pelaaja, joka pääsee turnaukseen, kun joku pääkaavion pelaaja vetäytyy * k. = keskeytti * luov. = luovutusvoitto === Loppukierrokset === === Kaavion yläosa === ==== Lohko 1 ==== ==== Lohko 2 ==== === Kaavion alaosa === ==== Lohko 3 ==== ==== Lohko 4 ==== == Lähteet == Miesten kaksinpeli
Omega-7-rasvahapot

Omega-7-rasvahapot ovat tyydyttymättömiä rasvahappoja, joiden hiili-hiilisidos sijaitsee hiiliketjun päässä seitsemännen hiilen kohdalla. Monityydyttymättömillä omega-7-rasvahapoilla rakenne on muotoa CH3-(CH2)5-CH=CH-(CH2)n-CO2H. Maitorasva sisältää omega-7-rasvahappoja. Omega-7-rasvahappoja esiintyy lisäksi runsaasti australianpähkinäöljyssä ja tyrnimarjojen sisältämässä öljyssä. Esimerkkiyhdisteitä ovat muun muassa palmitoleiinihappo, vakseenihappo ja paulliinihappo. Lisäksi tunnetaan neljä ryhmään kuuluvaa yhdistettä, joilla ei ole virallista IUPAC-nimeä. == Lähteet == == Aiheesta muualla == *Terveyskirjasto: Ursula Schwab, Omega-rasvahapot, Lääkärikirja Duodecim, 28.9.2011 Luokka:Rasvahapot
Luettelo televisiosarjan Kolmas kivi auringosta jaksoista

Kolmas kivi auringosta on yhdysvaltalainen tilannekomediasarja, jota esitettiin NBC-televisiokanavalla. Sarja päähenkilöinä on neljä avaruusolentoa, jotka ovat saapuneet ulkoavaruudesta ja ottaneet Solomonin perheen ulkomuodon tutkiakseen maapallon ihmisiä ja heidän tapojaan. Perheeseen kuuluu ylipäällikkö Dick Solomon (John Lithgow), turvallisuusupseeri Sally Solomon (Kristen Johnston), tiedustelu-upseeri Tommy Solomon (Joseph Gordon-Levitt) ja lähetin Harry Solomon (French Stewart). Ensimmäisen tutkimuskohteensa, tohtori Mary Albrightin (Jane Curtin), Dick tapaa työssään yliopistolla. Sarjaa tuotettiin kaikkiaan kuusi tuotantokautta ja 139 jaksoa, jotka esitettiin Yhdysvalloissa vuosina 1996–2001. Suomessa jaksot esitettiin ensimmäisen kerran MTV3:lla vuosina 1996–2002. Myöhemmin sarjaa esitettiin uusintana vuoteen 2010 asti myös MTV3:n sisarkanavalla Subilla. Suomessa TV5 esitti sarjaa vuosina 2012–2014. Kanava antoi tuotantokausien 1–4 jaksoille uudet suomenkieliset nimet eikä nimennyt viimeisiä tuotantokausia lainkaan. == Jaksot == === Ensimmäinen tuotantokausi (1996) === |} === Toinen tuotantokausi (1996–1997) === |} === Kolmas tuotantokausi (1997–1998) === |} === Neljäs tuotantokausi (1998–1999) === |} === Viides tuotantokausi (1999–2000) === |} === Kuudes tuotantokausi (2000–2001) === |} Kolmas kivi auringosta
Club-Mate

Club-Mate on kofeiinipitoinen, matee-uutteesta tehty hiilihapotettu virvoitusjuoma. Saksalainen Loscher-panimo alkoi tuottaa sitä vuonna 1924.Club Mate Reviews, Photos, Information, Videos and TV Ads Club-Matessa on tavallisia virvoitusjuomia hieman korkeampi kofeiinipitoisuus (20 mg / 100 ml) mutta alhaisempi sokeripitoisuus. Club-Matea myydään 0,33 ja 0,50 litran pulloissa. == Historia == Dietenhofenilainen Geola Beverages kehitteli ja markkinoi Club-Maten alun perin nimellä Sekt-Bronte. Juoma tunnettiin vain paikallisesti, kunnes Loscher osti sen ja alkoi markkinoida sitä nimellä Club- Mate. Tuoteperheeseen kuuluu myös jäätee Club-Mate IceT Kraftstoff, jossa on perusversiota hieman korkeampi kofeiinipitoisuus (22 mg / 100 ml). Myös Club- Mate-pohjaisia juomasekoituksia on kehitetty, esimerkiksi vodka-mate sekä rommia ja Club-Matea sisältävä Tschunk. Joulukuussa 2007 Loscher toi markkinoille rajoitetun erän Club-Mate winter editionia, jossa alkuperäiseen reseptiin oli lisätty kardemummaa, kanelia, tähtianista ja sitrusuutetta. Siitä lähtien talviversiota on ollut rajoitetusti saatavilla talviaikaan. Vuonna 2009 markkinoille tuli Club-Mate Cola ‑kolajuoma. Marraskuussa 2011 välittäjiä oli Loscherin listauksen mukaan 31 maassa,How to get – Club-Mate pääasiassa Euroopassa mutta myös Kanadassa,Sharky Beverage Co.: CLUB-MATE Australiassa, Israelissa, Turkissa ja Etelä-Afrikassa. Suomessa Club-Matea myydään useissa elintarvikeliikkeissä. == Suosio == Club-Mate on saavuttanut suosiota eurooppalaisessa hakkerikulttuurissa. Bruce Sterling kirjoitti Wired- lehdessä, että Club-Mate on saksalaisen Chaos Computer Clubin ja sanfransiscolaisen Noisebridge-hackerspacen suosikkijuoma.Club-Mate, favorite drink of the Chaos Computer Club == Lähteet == == Aiheesta muualla == * Suomenkieliset kotisivut Luokka:Virvoitusjuomamerkit Luokka:Saksalaiset juomat
Radu Mihaileanu

Radu Mihaileanu, oik. Mihăileanu (s. 23. huhtikuuta 1958 Bukarest, Romania) on juutalainen romanialaissyntyinen ranskalainen elokuvaohjaaja ja käsikirjoittaja. Hän muutti Romaniasta vuonna 1980 Israeliin ja myöhemmin Ranskaan. Hän valmistui Pariisissa IDHECin elokuvaoppilaitoksesta.Martha Eshanu, “The Concert”, a film by Radu Mihaileanu , amiorg.com viitattu 15.7.2012 Elokuvatyönsä ohessa hän on julkaissut vuonna 1987 runokokoelman Une vague en mal de mer. Hänen elokuvansa La Source des femmes tuli ensi-iltaan kilpailusarjassa vuonna 2011 Cannesin elokuvajuhlilla.Festival de Cannes: Official Selection viitattu 15.7.2012 Elokuva Mene, näe, elä oli vuonna 2006 César-ehdokkaana. == Filmografia == * Les Quatre Saisons (lyhyt) 1980 * Trahir 1993 * Bonjour Antoine (televisioelokuva) 1997 * Elämän juna (Train de vie) 1998 * Les Pygmées de Carlo (televisioelokuva) 2002 * Mene, näe, elä (Va, vis et deviens) 2005 * Video Lettre au père-noël (Patrick Bruel) * Opération Moïse (dokumentti) - Voir Opération Moïse 2007 * Konsertti (Le Concert) 2009 * La Source des femmes 2011 == Lähteet == Luokka:Romanialaiset elokuvaohjaajat Luokka:Ranskalaiset elokuvaohjaajat Luokka:Vuonna 1958 syntyneet Luokka:Elävät henkilöt
Paul Coussa

Paul Coussa (9. syyskuuta 1917 Aleppo – 7. heinäkuuta 2012) oli syyrialaissyntyinen arkkipiispa. Hänet vihittiin papiksi 17. huhtikuuta 1941 ja nimitettiin Antiokian syyrialaiskatolisen patriarkaatin vihkipiispaksi sekä Colonia in Armenian titulaaripiispaksi 26. elokuuta 1969. Piispaksi vihkiminen seurasi 21. joulukuuta. Pääkonsekraattorina toimi Ignace Pierre XVI Batanian, jota avustivat George Layek ja Joseph Gennangi.Catholic-Hierarchy.org: Archbishop Paul Coussa 27\. kesäkuuta 1983 Coussa sai nimityksen Bagdadin armenialaiskatolisen arkkieparkian johtoon. Hän toimi sen arkkipiispana, kunnes jäi eläkkeelle 13. lokakuuta 2001. == Lähteet == Luokka:Syyrialaiset kristityt Luokka:Katoliset arkkipiispat Luokka:Vuonna 1917 syntyneet Luokka:Vuonna 2012 kuolleet
Camilo Diaz Gregorio

Camilo Diaz Gregorio (25. syyskuuta 1939 Cuyapo – 21. toukokuuta 2018) oli filippiiniläinen roomalaiskatolinen piispa. Hänet vihki papiksi Luigi Traglia 1. joulukuuta 1963. Hänet nimitettiin Cebun arkkihiippakunnan vihkipiispaksi sekä Giruksen titulaaripiispaksi 12. tammikuuta 1987. Piispaksi vihkiminen seurasi 29. maaliskuuta. Pääkonsekraattorina toimi José Tomás Sánchez, jota avustivat Cesare Zacchi ja Antônio do Carmo Cheuiche.Catholic-Hierarchy.org: Bishop Camilo Diaz Gregorio Gregorio sai 20. toukokuuta 1989 nimityksen Bacolodin hiippakunnan johtoon, ja hänet asetettiin sen piispaksi 27. heinäkuuta. Hän erosi tehtävistään 18. elokuuta 2000, mutta sai 13. syyskuuta 2003 nimityksen Batanesin prelaatiksi. == Lähteet == Luokka:Filippiiniläiset papit Luokka:Katoliset piispat Luokka:Vuonna 1939 syntyneet Luokka:Vuonna 2018 kuolleet
Takedda

Takedda oli keskiaikainen kauppapaikka ja kuparin tuotannon keskus Saharan eteläosassa Aïrvuoriston länsipuolella. Sen sijaintipaikkana pidetään Nigerin Azelikiä 25 kilometriä Teguidda-n-Tesemtistä koilliseen. Berberien perustaman ja 1300-luvulla Maliin kuuluneen Takeddan kauppayhteydet ulottuivat pohjoisessa Ghatiin, Ouarglaan ja Egyptiin sekä etelässä nykyisen Nigerian alueelle. Lännestä sinne tuotiin Ghanan kultaa. Takeddan kuparia käytettiin Sudanin alueella valuuttana. Paikkakunta oli myös huomattava islamilaisuuden keskus. 1400-luvulle tultaessa Takedda joutui tuaregien alaisuuteen. Se tuhoutui noin vuonna 1561 sodassa Agadezin sulttaanikuntaa vastaan. ==Lähteet== Luokka:Nigerin historia
Vicente Macanan Navarra

Vicente Macanan Navarra (s. 22. tammikuuta 1939 Mambusao) on filippiiniläinen roomalaiskatolinen piispa. Hänet vihittiin papiksi 7. huhtikuuta 1962 ja nimitettiin Capizin arkkihiippakunnan vihkipiispaksi sekä Velefin titulaaripiispaksi 23. huhtikuuta 1979. Piispaksi vihkiminen seurasi 26. kesäkuuta. Pääkonsekraattorina toimi Antonio José Frondosa, jota avustivat Amado Paulino y Hernandez ja Alberto Jover Piamonte.Catholic-Hierarchy.org: Bishop Vicente Macanan Navarra Navarra sai 21. marraskuuta 1987 nimityksen Kabankalanin ja 24. toukokuuta 2001 Bacolodin piispaksi. == Lähteet == Luokka:Filippiiniläiset papit Luokka:Katoliset piispat Luokka:Vuonna 1939 syntyneet Luokka:Elävät henkilöt
Douglas XB-19

Douglas XB-19 oli experimental-lentokone ja Yhdysvaltain ensimmäisiä yrityksiä superraskaaksi strategiseksi pommikoneeksi. Se jäi kuitenkin vain arviointiasteelle, ja vain yksi ainut lentokone valmistui prototyyppinä. Sen käyttötarkoituksena olisivat ilmeisesti olleet natsi-Saksan suorat pommitukset Yhdysvalloista, jos Britannia olisi joutunut antautumaan Saksalle. Koekonetyypin kehittely ei suinkaan ollut turhaa, sillä pian tulivat sotanäyttämölle sekä Boeing B-29 että Convair B-36 Peacemaker, jota edelsi Consolidated B-32 Dominator. XB-19:n ensilento tapahtui 27. kesäkuuta 1941. XB-19:n ilmeisiä heikkouksia olivat hidas lentonopeus, 336 km/h, ja matala lakikorkeus, 6 705 metriä. Maksimilentomatka oli kuitenkin hyvin kunnioitettava: 12 472 kilometriä. Suurin hyötykuorma eli pommilasti oli peräti 16 329 kilogrammaa. Puolustusaseina oli kaksi 37 millin tykkiä, viisi 12,7 millin konekivääriä, sekä kuusi 7,62 millin konekivääriä. Kone oli hyvin suuri, ja sen voimanlähteinä oli neljä mäntämoottoria. Jopa Wright R-3350 Cyclone, yksi tuon aikauden kaikkein voimakkaimmista, oli tyypille selkeästi alitehoinen. Voimanlähde oli Allisonin rivimoottori V-3420-11, jonka teho oli 2 600 hevosvoimaa.Mondey, s. 129. ==Tekniset tiedot== ==Lähteet== * Mondey, David: The Hamlyn Concise Guide to American Aircraft of World War II, Chartwell Books, Lontoo Englanti ISBN 0-7858-1361-6 (s. 129) === Viitteet === * XB-19 Luokka:Yhdysvaltalaiset pommikoneet Luokka:1940-luvun pommikoneet Luokka:Yhdysvaltalaiset experimental-ilma-alukset Luokka:1940-luvun experimental-ilma-alukset
Araouane

Araouane on kylä Timbuktun piirin Salamin kunnassa Malissa. Se sijaitsee keskellä Saharaa 269 kilometriä Timbuktusta pohjoiseen. Kylän kautta kulkee Timbuktun ja Taoudennin välinen autiomaareitti. Asukkaita on 922 henkeä (vuonna 2009). Araouane mainitaan ensimmäisen kerran 1300-luvulla. Aikoinaan se oli tärkeä karavaanireitin pysähdyspaikka, jonka kautta kulki muun muassa kultaa, orjia ja suolaa. Saharan ylittäneen kaupankäynnin tyrehdyttyä paikkakunta menetti merkityksensä ja sen asukasmäärä väheni voimakkaasti. Kylä on täysin riippuvainen muualta tuodusta ruuasta. Ainoan polttoaineen muodostaa kamelinlanta. Asukkaat ovat pääosin songhaita ja loput maureja. Suuri osa miehistä työskentelee Taoudennin suolakaivoksilla. Kirjailija Ernst Aebi kuvaa Araouanen elämää kirjassaan Seasons of Sand. Aebin yritykset saada kyläläiset kasvattamaan itse elintarvikkeensa ja kehittää matkailua epäonnistuivat 1990-luvulla alkaneen tuaregikapinan takia. Sittemmin kylään on rakennettu koulu ja terveysasema. ==Lähteet== Luokka:Salam
Anna Rüh

Anna Rüh (s. 17. kesäkuuta 1993) on saksalainen kiekonheittäjä. Vuonna 2010 Rüh karsiutui alle 20-vuotiaiden MM-kilpailuissa loppukilpailusta. Seuraavana vuonna hän saavutti alle 20-vuotiaiden EM-kilpailuissa hopeaa kiekonheitossa tuloksella 58,10 m ja pronssia kuulantyönnössä tuloksella 16,01 m. Kiekonheitossa hän hävisi maannaiselleen Shanice Craftille 55 senttimetriä. Toukokuussa 2012 Rüh heitti kiekkoa 63,04 m, joka oli viiteentoista vuoteen paras alle 20-vuotiaan heittämä tulos maailmassa. Helsingin EM-kilpailuissa 2012 hän sijoittui kiekonheitossa neljänneksi tuloksella 62,65 m. Saman vuoden alle 20-vuotiaiden MM-kilpailuissa Barcelonassa hän voitti kultaa tuloksella 62,38 m. Hän heitti voittotuloksensa viimeisellä kierroksella ollen sitä ennen kolmantena. Hänen maannaisensa Shanice Craft oli tällä kertaa toinen.Barcelona 2012 – Naisten kiekonheiton tulokset IAAF. Viitattu 15.7.2012 Lontoon olympialaisissa hän sijoittui yhdeksänneksi tuloksella 61,36 m. Alle 23-vuotiaiden EM-kilpailuissa Tampereella 2013 Rüh ja Shanice Craft ottivat kiekonheitossa kaksoisvoiton, Rühin voittotuloksen ollessa 61,45 m.Tampere 2013 – Alle 23-vuotiaiden EM-kilpailuiden tulokset . EAA. Viitattu 16.7.2013. Rüh sijoittui Zürichin EM-kilpailuissa 2014 neljänneksi tuloksella 62,46. Hän sai hopeaa alle 23-vuotiaiden EM-kilpailuissa Tallinnassa 2015 tuloksella 61,27. Lontoon MM-kilpailuissa 2017 hän karsiutui loppukilpailusta. ==Henkilökohtaiset ennätykset== :Lähde: Tilastopaja ;Ulkoradat * Kuulantyöntö: 17,20 (2016) * Kiekonheitto: 66,14 (2015) ;Sisäradat * Kuulantyöntö: 17,68 (2016) ==Lähteet== Luokka:Saksalaiset kiekonheittäjät Luokka:Saksalaiset kuulantyöntäjät Luokka:Vuonna 1993 syntyneet Luokka:Elävät henkilöt
Antonio José Frondosa

Antonio José Frondosa (13. kesäkuuta 1909 Dumalag – 19. syyskuuta 1993) oli filippiiniläinen roomalaiskatolinen arkkipiispa. Hänet vihittiin papiksi 8. maaliskuuta 1936 ja nimitettiin Capizin piispaksi 5. maaliskuuta 1952, sitten sen arkkipiispaksi 17. tammikuuta 1976. Frondosan konsekroi piispaksi 28. toukokuuta 1952 José Maria Cuenco, jota avustivat Manuel Yap ja Miguel Acebedo y Flores.Catholic-Hierarchy.org: Archbishop Antonio José Frondosa Frondosa osallistui Vatikaanin toiseen kirkolliskokoukseen. Hän jäi eläkkeelle 18. kesäkuuta 1986. == Lähteet == Luokka:Filippiiniläiset papit Luokka:Katoliset arkkipiispat Luokka:Vuonna 1909 syntyneet Luokka:Vuonna 1993 kuolleet
Asahi

Asahi (, 旭 tai あさひ, ’aamuaurinko’) voi tarkoittaa seuraavia asioita: == Maantiede == * Asahi, Japanin kaupunki Chiban prefektuurissa * Asahi, Japanin maaseutukaupunki Mien prefektuurissa * Asahi, Japanin maaseutukaupunki Toyaman prefektuurissa * Asahi, Japanin maaseutukaupunki Yamagatan prefektuurissa * Asahi, Japanin kyläkunta Naganon prefektuurissa * Asahi, Japanin entinen maaseutukaupunki Aichin prefektuurissa * Asahi, Japanin entinen maaseutukaupunki Fukuin prefektuurissa * Asahi, Japanin entinen maaseutukaupunki Hokkaidōn prefektuurissa * Asahi, Japanin entinen maaseutukaupunki Okayaman prefektuurissa * Asahi, Japanin entinen maaseutukaupunki Shimanen prefektuurissa * Asahi, Japanin entinen kyläkunta Gifun prefektuurissa * Asahi, Japanin entinen kyläkunta Ibarakin prefektuurissa * Asahi, Japanin entinen kyläkunta Niigatan prefektuurissa * Asahi, Japanin entinen kyläkunta Yamagatan prefektuurissa * Asahi, Japanin entinen kyläkunta Yamaguchin prefektuurissa * Asahi-ku, Japanin suuralue Jokohaman kaupungissa * Asahi-ku, Japanin suuralue Osakan kaupungissa * Asahi- vuori, Asahidake, kerrostulivuori Japanissa == Muita == * Asahi (1899), keisarillisen Japanin laivaston taistelulaiva * Asahi (yritys), japanilainen panimoyritys * Asahi Shimbun, japanilainen sanomalehti * TV Asahi, japanilainen televisioyhtiö * Asahi Glass, japanilainen teollisuusyritys * Asahi Kasei, japanilainen kemian alan yritys * Asahi Health, suomalainen terveysliikuntamuoto * Asahi Nordic, terveysliikunta-asahin järjestelmä * Asahi Linux, käyttöjärjestelmä
José Maria Cuenco

José Maria Cuenco (19. toukokuuta 1885 – 8. lokakuuta 1972) oli filippiiniläinen roomalaiskatolinen arkkipiispa. Hänet vihittiin papiksi 11. kesäkuuta 1914 ja nimitettiin Jaron hiippakunnan vihkipiispaksi sekä Hemerian titulaaripiispaksi 22. marraskuuta 1941. Piispaksi vihkiminen seurasi 27. joulukuuta 1942. Pääkonsekraattorina toimi Guglielmo Piani, jota avustivat Cesare Marie Guerrero ja Mariano Madriaga.Catholic-Hierarchy.org: Archbishop José Maria Cuenco Cuenco sai 24. marraskuuta 1945 nimityksen Jaron piispaksi ja 29. kesäkuuta 1951 sen arkkipiispaksi. Hän osallistui Vatikaanin toiseen kirkolliskokoukseen ja 87-vuotiaana virassa. == Lähteet == Luokka:Filippiiniläiset papit Luokka:Katoliset arkkipiispat Luokka:Vuonna 1885 syntyneet Luokka:Vuonna 1972 kuolleet
Renato Pine Mayugba

Renato Pine Mayugba (s. 4. joulukuuta 1955) on filippiiniläinen roomalaiskatolinen piispa. Hänet vihittiin papiksi Lingayen-Dagupanin arkkihiippakuntaan 25. huhtikuuta 1981 ja nimitettiin sen vihkipiispaksi sekä Centurionesin titulaaripiispaksi 18. lokakuuta 2005. Piispaksi vihkiminen seurasi 27. joulukuuta. Pääkonsekraattorina toimi Antonio Franco, jota avustivat Oscar V. Cruz ja Ramon B. Villena.Catholic-Hierarchy.org: Bishop Renato Pine Mayugba == Lähteet == Luokka:Filippiiniläiset papit Luokka:Katoliset piispat Luokka:Vuonna 1955 syntyneet Luokka:Elävät henkilöt
Shanice Craft

Shanice Craft (s. 15. toukokuuta 1993) on saksalainen kiekonheittäjä ja kuulantyöntäjä. Hän on kiekonheiton kolminkertainen Euroopan- mestaruusmitalisti. == Ura == === Junioriura === Vuonna 2009 Craft sijoittui kolmanneksi alle 18-vuotiaiden MM-kilpailuissa. Seuraavana vuonna hän voitti kultaa nuorten kesäolympialaisissa. Vuonna 2011 hän voitti kultaa alle 20-vuotiaiden EM-kilpailuissa. Saksa otti kilpailussa kaksoisvoiton Anna Rühin ollessa toinen. Alle 20-vuotiaiden MM-kilpailuissa 2012 Craft voitti kultaa kuulantyönnössä ja hopeaa kiekonheitossa. Kuulantyönnössä hän työnsi karsinnan ensimmäisellä kierroksella uuden ennätyksensä 16,41 m ja loppukilpailussa ensimmäisellä kierroksella voittotuloksen 17,15 m. Kiekonheitossa Craft ja Rüh ottivat jälleen kaksoisvoiton: Rüh kultaa tuloksella 62,38 m ja Craft hopeaa tuloksella 60,42 m. He ohittivat viimeisellä kierroksella kilpailua johtaneen Shelbi Vaughanin. Tampereen alle 23-vuotiaiden EM-kilpailuissa 2013 Craft sijoittui sekä kuulantyönnössä että kiekonheitossa toiseksi. Kiekonheitossa hän otti Rühin kanssa jälleen kaksoisvoiton. Hän saavutti Tallinnan alle 23-vuotiaiden EM-kilpailuissa 2015 kultaa kiekonheitossa tuloksella 63,83 ja hopeaa kuulantyönnössä tuloksella 17,29. === Aikuisten arvokilpailut === Craft saavutti Zürichin EM-kilpailuissa 2014 pronssia kiekonheitossa tuloksella 64,33. Ensimmäisissä aikuisten MM-kilpailuissaan, Pekingissä 2015, hän sijoittui kiekonheitossa seitsemänneksi tuloksella 63,10. Hän saavutti pronssia jälleen Amsterdamin EM-kilpailuissa 2016 tuloksella 63,89. Rio de Janeiron olympialaisissa hän oli yhdestoista. Berliinin EM-kilpailuissa 2018 hän sai pronssia tuloksella 62,46. Seuraavan kerran Craft oli mukana arvokilpailuissa Eugenen MM-kilpailuissa 2022 ja sijoittui yhdeksänneksi tuloksella 62,35; karsinnassa hän heitti 64,55. Saman kesän Münchenin EM- kilpailuissa hän oli seitsemäs tuloksella 62,78. Budapestin MM-kilpailuissa 2023 hän sijoittui seitsemänneksi tuloksella 65,47. === Henkilökohtaiset ennätykset === ;Ulkoradat * Kuulantyöntö: 17,75 (2014) * Kiekonheitto: 66,73 (2023) ;Sisäradat * Kuulantyöntö: 17,66 (2013) Lähde == Lähteet == Luokka:Saksalaiset kiekonheittäjät Luokka:Saksalaiset kuulantyöntäjät Luokka:Vuonna 1993 syntyneet Luokka:Elävät henkilöt
Mojang Studios

Mojang Studios on ruotsalainen videopelejä kehittävä yritys, jonka pääkonttori sijaitsee Södermalmilla Tukholmassa. Yhtiö on tunnettu yli 300 miljoonaa kopiota myyneestä Minecraft-pelistään, jota yhtiö yhä päivittää aktiivisesti. Yrityksen perusti Markus "Notch" Persson toukokuussa 2009 nimellä Mojang Specifications. Yhtiö on kehittänyt myös muita pelejä, kuten Scrolls, Cobalt ja Cobalt WASD. Yhtiö on myös tuottanut yhdessä Telltale Gamesin kanssa Minecraft: Tarinatila -pelin. Yhtiön julkaisemattomia pelejä ovat muun muassa Rex Kwon Do ja 0x10c. Muut yhtiön julkaisut eivät ole kuitenkaan saavuttaneet yhtä suurta suosiota kuin Minecraft. Yhtiö nousi uutisiin syyskuussa 2014, kun yhdysvaltalainen teknologiayhtiö Microsoft osti sen lähes kahdella miljardilla eurolla. == Pelit == Mojangin kehittämät pelit: Vuosi Nimi huomautuksia 2011 Minecraft 2014 Caller's Bane 2016 Crown and council Alun perin julkaistiin nimellä Scrolls 2019 Minecraft Earth 2020 Minecraft Dungeons 2023 Minecraft Legends == Lähteet == Luokka:Ruotsalaiset videopeliyritykset Luokka:Microsoftin tytäryhtiöt
Oscar V. Cruz

Oscar V. Cruz (17. marraskuuta 1934 Balanga – 26. elokuuta 2020) oli filippiiniläinen roomalaiskatolinen arkkipiispa. Hänet vihittiin papiksi 10. helmikuuta 1962 ja nimitettiin Manilan arkkihiippakunnan vihkipiispaksi sekä Martiranon titulaaripiispaksi 4. maaliskuuta 1976. Piispaksi vihkiminen seurasi 3. toukokuuta. Pääkonsekraattorina toimi Bruno Torpigliani, jota avustivat Jaime Lachica Sin ja Artemio G. Casas.Catholic-Hierarchy.org: Archbishop Oscar V. Cruz 22\. toukokuuta 1978 Cruz nimitettiin San Fernandon arkkihiippakunnan johtoon. Hän erosi tehtävistään 24. lokakuuta 1988 ja sai 15. heinäkuuta 1991 nimityksen Lingayen-Dagupanin arkkipiispaksi, jona hän toimi, kunnes jäi eläkkeelle 8. syyskuuta 2009. == Lähteet == Luokka:Filippiiniläiset papit Luokka:Katoliset arkkipiispat Luokka:Vuonna 1934 syntyneet Luokka:Vuonna 2020 kuolleet